Fl-okkażjoni tal-ewwel żjara uffiċjali tagħha barra mill-Ewropa, il-President il-ġdid tal-Kummissjoni Ewropea, Ursula von der Leyen, illum f'Addis Ababa ħabbret spinta sinifikanti fil-kooperazzjoni tal-UE mal-Etjopja. Il-President tal-Kummissjoni Ewropea, Ursula von der Leyen, qalet: “L-Etjopja tat it-tama lil Kontinent sħiħ u anki lil hinn minnu, u dan juri li l-paċi mal-ġirien, għall-ġid tal-poplu, hija possibbli, meta jkun hemm il-kuraġġ u viżjoni. Jiena ninsab hawn illum biex nagħti xhieda tal-impenn sħiħ tal-Unjoni Ewropea fl-appoġġ għall-Etjopja u għan-nies tagħha, fejn jidħol il-perkors futur tagħhom.” It-tħabbira ġiet hekk kif il-President von der Leyen u l-Kummissarju għas-Sħubijiet Internazzjonali Jutta Urpilainen iltaqgħu mal-Prim Mininistru Etjopjan Abiy Ahmed f'Addis Ababa. Il-Kummissarju Ewropew għas-Sħubijiet Internazzjonali, Jutta Urpilainen , żiedet tgħid: “L-Etjopja għandha rwol ċentrali fil-promozzjoni tal-istabbiltà u l-integrazzjoni ekonomika fl-Afrika tal-Lvant, billi tibni fuq l-opportunità storika pprovduta mill-ftehim ta' paċi tas-sena l-oħra mal-Eritrea. Dak li tħabbar illum isaħħaħ l-impenn tal-UE li tappoġġa lill-Etjopja biex tikseb it-tranżizzjoni politika, soċjali u demokratika ambizzjuża li mhux biss tittrasforma l-ħajja ta' Etjopjani iżda li tispira bidla fir-reġjun.” Il-pakkett ta' EUR 170 miljun għandu l-għan li jappoġġa r-riformi tal-pajjiż u jinkludi: L-isfond L-Etjopja hija sieħba ewlenija għall-UE fir-reġjun. Hija kisbet għaliha rwol ewlieni fil-promozzjoni tal-integrazzjoni ekonomika, il-paċi u l-istabbiltà fl-Afrika tal-Lvant, filwaqt li implimentat aġenda ambizzjuża ta' riforma nazzjonali. Il-kooperazzjoni tal-UE għall-iżvilupp mal-Etjopja hija waħda mill-akbar fl-Afrika u fid-dinja – li tammonta għal EUR 815 miljun għall-perjodu 2014-2020. Barra minn hekk, il-pajjiż huwa wkoll wieħed mill-benefiċjarji ewlenin tal-Fond Fiduċjarju ta' Emerġenza tal-UE għall-Afrika – aktar minn EUR 271.5 miljun għall-2015-2019. Għal aktar informazzjoni Biex issir taf aktar dwar il-kooperazzjoni dwar l-iżvilupp tal-UE mal-Etjopja, agħfas hawn. Biex issir taf aktar dwar l-Alleanza Afrika-Ewropa għall-Investiment u għall-Impjiegi Sostenibbli, ikklikkja hawn. Biex issir taf aktar dwar il-Fond Fiduċjarju ta' Emerġenza tal-UE għall-Afrika, ikklikkja hawn.